Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Opetan tänään Johannes Kastajasta.
Jeesus sanoi hänestä: -
"Ei ole vaimoista syntyneitten joukossa" -
eli luonnollisesti syntyneissä -
"...yhtäkään suurempaa kuin Johannes."
Mikä hänestä teki niin suuren?
Mikä sai Jeesuksen sanomaan noin?
Otetaan esille Matteuksen evankeliumin luku 14.
Johannes Kastajasta muistetaan yleensä -
hänen erikoinen ruokavalionsa.
Hänen asunsakin oli persoonallinen.
Lisäksi vaikka hän oli pappi, hän ei palvellut Jerusalemissa.
Se johtui kaupungin ja sen johdon turmeltuneisuudesta.
Sekä roomalainen että juutalainen hallinto oli turmeltunutta.
Johannes viipyi enimmäkseen Jordanin alueen autiomaassa.
Melkein aina, kun hänet mainitaan Raamatussa, -
käytetään termiä Johannes Kastaja.
Johanneksen kaste taas tuo mieleen parannuksen teon.
Hän kutsui ihmisiä tekemään parannusta.
Valitettavasti parannuksen teosta ei puhuta nykyään riittävän usein.
Se sivuutetaan monissa paikoissa.
Jos Johannes eläisi nyt, -
saisiko hän työtä jostain arvovaltaisesta seurakunnasta?
Luulen, ettei saisi, -
koska hänen julistuksensa oli niin voimakasta -
ja koska hän vaati ihmisiä muuttumaan.
Hänen pääsanomansahan oli parannuksen teko.
Parannuksen teko ja kuuliaisuus kuuluvat Sanassa yhteen.
Parannusta tehdään kuuliaisuuden puutteesta, -
joka tulee ilmi syntinä.
Kantamalla parannuksen hedelmää ihmiset tekevät Jumalan tahdon.
He vaeltavat kuuliaisina Jumalan tarkoitusperille.
Parannuksen kaste oli kutsu kuuliaisuuteen.
Kun Johannes oli kastanut Jeesuksen, -
kuului taivaasta ääni, joka sanoi: -
"Tämä on minun rakas Poikani, johon minä olen mielistynyt."
Jeesuksen kasteen tarkoituksena -
oli osoittaa Isälle kuuliaisuutta.
Hän aikoi mennä Jerusalemiin ja toteuttaa hänelle annetun tehtävän.
Hän kuolisi ja hänet haudattaisiin, -
mutta kolmantena päivänä hän nousisi kuolleista.
Paavali sanoi Room. 6:ssa: -
"Olemme hänen kanssaan haudatut kasteen kautta kuolemaan, -
olemme hänen kanssaan yhteenkasvaneita -
myös yhtäläisessä ylösnousemuksessa."
Aivan kuten Messias noudatti Isänsä tahtoa, -
tosi parannuksenteko tuottaa meissäkin kuuliaisuutta.
Kuuliaisuus ei meitä pelasta vaan armo, -
joka perustuu Messiaan ristintyöhön.
Mutta kun olemme saaneet ottaa vastaan tuon armon uskossa, -
meidät on kutsuttu kantamaan parannuksen soveliaita hedelmiä.
Se tarkoittaa Jumalan tahdon tekemistä.
Otetaan esiin Matteus 14
Matt. 14.
Jae 1 alkaa sanoilla: "Siihen aikaan..."
Mihin sanoilla "siihen aikaan" viitataan?
Mitä juuri sitä ennen on tapahtunut?
Jeesuksen kerrotaan olleen kotikaupungissaan Nasaretissa.
Luvun 13 lopussa sanottiin, että siellä oltiin epäuskoisia.
Sana epäusko tarkoittaa uskon vastaisuutta.
Nasaretilaiset kyllä ymmärsivät kuulemansa, -
mutta he vastustivat uskomista.
Sen takia Jeesus ei tehnyt siellä paljon ihmeitä.
Nasaretilaiset eivät saaneet nähdä Jeesuksen voimaa.
Kuka tulee helposti mieleen, kun puhutaan epäuskosta?
Matt. 14:1:ssä -
on tyyppiesimerkki epäuskosta ja uskon vastustamisesta.
"Siihen aikaan neljännysruhtinas Herodes..."
Hän johti yhtä Israelin neljästä alueesta.
Hän oli vaikutusvaltainen mies.
"...neljännysruhtinas Herodes kuuli maineen Jeesuksesta."
Hän kuuli Jeesuksen toiminnasta, -
voimateoista, ihmeistä, väkevästä opetuksesta -
ja vaikutuksesta ihmisiin.
Nyt ei puhuta Herodes Suuresta, joka oli kuollut jo paljon aiemmin, -
vaan neljännysruhtinas Herodeksesta.
Jae 2: "Ja hän sanoi palvelijoilleen: -
'Se on Johannes Kastaja...'"
Herodes kuulee suuria asioita tekevästä ihmisestä, -
joka puhuu Jumalan valtakunnasta.
Jeesuksen sanoma oli sama kuin Johannes Kastajalla.
Johannes sanoi Jordanin äärellä: -
"Tehkää parannus, sillä taivasten valtakunta on tullut lähelle."
Kun Jeesus aloitti julistustyönsä, -
hän sanoi Matt. 4:17:ssä samat sanat: -
"Tehkää parannus, sillä taivasten valtakunta on tullut lähelle."
Johanneksella ja Jeesuksella oli sama parannuksen teon sanoma.
Mutta parannuksen teosta ei puhuta paljon nykyään.
Emme kuule saarnoja, jotka saavat aikaan synnintuntoa.
Synnistä puhuminen ei ole suosittua. Ihmiset eivät pidä siitä.
Synnistä puhumalla ei täytetä stadioneita eikä myydä kirjoja.
Mutta Jumalaa se miellyttäisi, -
koska hän kutsuu ihmisiä tekemään parannusta.
Jos et tee parannusta jatkuvasti eli käänny pois synnistä -
ja ota vastaan Jumalan Sanaa, -
et ole Jumalalle mieleen etkä ole hänen tahdossaan.
Et kuule Pyhän Hengen johdatusta.
Herodes kuuli Jeesuksen opetuksesta ja teoista.
"Ja hän sanoi palvelijoilleen: -
'Se on Johannes Kastaja; hän on noussut kuolleista...'"
Hän mainitsi siinä ylösnousemuksen kuolleista.
Ylösnousemus liittyy Sanassa -
Jumalan valtakuntaan.
Se kuuluu yhteen Jumalan valtakunnan kanssa.
Herodes kuuli, että joku opetti Jumalan valtakunnasta, -
teki sen tekoja ja uudisti ihmissydämiä.
Koska Johannes oli puhunut Jumalan valtakunnasta, -
hän luuli, että Johannes oli noussut kuolleista.
Jakeen 2 loppu: "...ja sentähden..."
Ilmaisu "sen tähden" on alkukielessä painokas.
Matteus oli innoitettu korostamaan -
ilmaisua "sen tähden".
Sanalla "se" viitataan siihen, että Johannes otti selvästi kantaa asioihin.
Kyse ei ole tulkinnasta tai mielipiteestä.
Tekstissä asia sanotaan selvästi.
Mikä oli asia, johon "sen tähden" viittasi?
Mikä aiheutti Jeesuksen voimateot, -
joiden vuoksi Herodes luuli Johanneksen nousseen kuolleista?
Palaamme siihen, mutta huomaa, mitä asiasta seurasi.
Jakeen 2 lopussa on sana "voimat" monikossa.
Se kertoo ihmeitä tekevästä voimasta.
"...ja sentähden nämä voimat hänessä vaikuttavat'."
Kyseessä oli siis Jeesus, jota Herodes luuli Johannes Kastajaksi.
Jae 3: "Sillä Herodes oli ottanut Johanneksen kiinni..."
Johannes oli pidätetty.
"Sillä Herodes oli ottanut Johanneksen kiinni ja sitonut hänet -
ja pannut vankeuteen" erään naisen tähden.
Nainen oli Herodias, joka oli ennen ollut Filippuksen vaimo.
Filippus oli Herodeksen veli.
Jumalan lain ja käskyjen -
eli Tooran mukaan -
Herodeksella ei ollut lupaa toimia tietyllä tavalla.
Vaikka Herodes oli mahtava mies, -
hän ei olisi saanut ottaa Tooran mukaan vaimokseen veljensä vaimoa.
Jae 3: -
"Sillä Herodes oli ottanut Johanneksen kiinni... ja pannut vankeuteen -
veljensä Filippuksen vaimon, Herodiaan, tähden.
Sillä Johannes oli sanonut hänelle: -
'Sinun ei ole lupa pitää häntä'."
Johannes oli sanonut tälle mahtavalle johtajalle, -
joka oli Rooman vallankäyttäjä: -
"Sinulla ei ole lupaa ottaa vaimoksesi tätä naista, -
joka oli veljesi vaimo.
Se ei ole Mooseksen lain mukaan sallittua."
Herodes olisi voinut sanoa rakastavansa Herodiasta. Entä sitten?
"Uskon, että hänet on minulle tarkoitettu." Entä sitten?
"Hän täydentää minua." Ei. Se ei ole Jumalan tahto.
Herodes olisi voinut väittää: "Jumala on käskenyt minua ottamaan hänet."
Tämä on kaikki spekulaatioita. Olipa Herodes sanonut mitä hyvänsä, -
mikään ei olisi saanut Johannesta sanomaan, -
että Herodeksella oli lupa ottaa Herodias vaimokseen.
Juutalaisten häissä -
rabbi sanoo heti alussa tietyn lauseen.
Israelissa paikallinen rabbiyhdistys tarkistaa avioon aikovan parin.
Katoksen eli chuppan alla sanotaan aluksi: -
"Siunattu olkoon Herra, Israelin Jumala, -
maailmankaikkeuden Kuningas, -
koska tämä mies saa ottaa vaimoksi tämän naisen."
Jos lupaa ei ole, häitä ei pidetä.
Johannes Kastajaan ei vaikuttanut valta -
eikä hallinnon virkamiehen asema.
Jeesus oli sanonut: "Ei ole vaimosta syntyneiden joukossa suurempaa -
kuin Johannes Kastaja." Jeesus piti häntä suurena, -
koska hän oli uskollinen Jumalan Sanalle.
Jos et pitäydy Sanassa Johanneksen tavoin -
elämäsi ei miellytä Jumalaa.
Et saa kokea Pyhän Hengen johdatusta.
Et saa Jumalalta siunauksia.
Ehkä sinulla on maallista omaisuutta, mutta Jumalan siunaukset puuttuvat.
Jae 4: "Sillä Johannes oli sanonut hänelle: -
'Sinun ei ole lupa pitää häntä'."
Sen vuoksi: "Herodes olisi tahtonut tappaa Johanneksen, -
mutta pelkäsi kansaa, -
sillä he pitivät häntä profeettana."
Kansa näki Johanneksen elämäntyylin ja kuuli hänen sanansa.
Hänen vaatepartensa kertoi nöyryydestä -
ja ateriat itsensäkieltämisestä.
Kansa piti häntä profeettana.
Jae 6: "Mutta..." Sitten seuraa kontrasti.
Herodeksella oli syntymäpäiväkutsut.
Paikalle tulee Herodiaan, Herodeksen lainvastaisen vaimon, tytär.
Tytär oli nuori nainen.
Hän tanssi vieraiden edessä, -
jotka olivat kokoontuneet neljännysruhtinaan hienoihin juhliin.
Jakeen 6 loppuosa: -
"... ja se [tanssi] miellytti Herodesta; -
sentähden hän valalla vannoen lupasi antaa hänelle, -
mitä ikinä hän anoisi."
Herodesta ei liikuttanut Jumalan Sana.
Häntä ei kiinnostanut Jumalan tahto.
Mutta tämän nuoren naisen tanssi -
miellytti häntä.
Herodes lupasi ylpeydessään naiselle jotain.
"...sentähden hän valalla vannoen lupasi antaa hänelle, -
mitä ikinä hän anoisi."
Toisessa sananpaikassa kohta jatkuu: "...vaikka puolet valtakuntaani."
Jae 8: -
"Niin hän äitinsä yllytyksestä sanoi..."
Äiti oli neuvonut häntä etukäteen.
"'Anna tuoda minulle tänne lautasella Johannes Kastajan pää'."
Siinä ei sanota pelkkä Johannes vaan Johannes Kastaja, -
koska kaste viittaa parannuksen tekoon, jota maailma vihaa.
Parannuksen teon henki on täysin vastakkainen maailman hengelle.
Kyseessä oli Johanneksen kutsumus saarnata parannuksen tekoa -
ja hänen uskollisuutensa Jumalan lakia kohtaan.
Parannuksenteon henki ja Jumalan käskyt kuuluvat yhteen.
Ne kulkevat käsi kädessä.
"'Anna tuoda minulle tänne lautasella Johannes Kastajan pää'.
Silloin kuningas tuli murheelliseksi, -
mutta valansa -
ja pöytävierasten tähden -
hän käski antaa sen.
Ja hän lähetti lyömään Johannekselta pään poikki vankilassa."
Jae 11: -
"Ja hänen päänsä tuotiin lautasella -
ja annettiin tytölle; -
ja tämä vei sen äidilleen."
Perhe oli yhä hyvin vihainen.
Heille oli sanottu, että se, mitä he halusivat, ei ollut Jumalan tahto.
Se ei ollut laillista.
Siksi he surmasivat Johanneksen.
Teko oli itse asiassa profeetallinen, -
koska maailma haluaa surmata parannusta tekevät.
Tällainen muutos on käynnissä maailmassamme.
Maailma kutsuu hyvää pahaksi.
Jumalan silmissä pahoja asioita se rakastaa.
Ajassamme työnnetään syrjään -
parannuksen teko sekä Jumalan käskyt ja tahto.
On surullista, että niin monissa tähän kirjaan uskovissa seurakunnissa -
kasvaa niin kutsuttuja profeettoja.
Heidän profetiansa eivät pidä paikkaansa.
Heidän sanomansa ei täsmää VT:n profeettojen kanssa.
He eivät kutsu ihmisiä tekemään parannusta tai elämään jumalisesti.
Heidän sanansa eivät saa aikaan synnintuntoa.
He puhuvat vain ihmisten korvasyyhyyn.
He väittävät kuulevansa Jumalaa, -
mutta puhuvat vain sitä, mitä ihmiset haluavat kuulla.
Sellaiset eivät ole oikeita profeettoja.
Messias sanoi, että lopun aikoina ilmestyisi monia vääriä profeettoja.
Meidän pitää valmistautua -
ja oppia tuntemaan Jumalan Sana ja tahto.
Vasta kun ymmärrämme Jumalan Sanaa, -
alamme käsittää hänen tahtoaan.
Jakeessa 12 puhutaan Johannes Kastajan opetuslapsista.
"Ja hänen opetuslapsensa tulivat..."
"Tulivat" on muodossa, joka tarkoittaa, että heidät laitettiin tulemaan.
He tulivat vain siksi, että kuulivat Johanneksen murhasta.
Herodes ja hänen vaimonsa Herodias -
murhasivat totuutta puhuneen miehen.
Siihen suuntaan maailma on menossa.
Lopun aikoina tapahtuu niin yhä enemmän.
Maailma ei tule sietämään ihmistä, joka kutsuu sitä tekemään parannusta.
"Ja hänen opetuslapsensa tulivat ja ottivat hänen ruumiinsa -
ja hautasivat hänet; -
ja he menivät ja ilmoittivat asian Jeesukselle."
He ilmoittivat, että Johannes, Jeesuksen edelläkävijä, oli surmattu.
Johannes oli julistanut: -
"Tehkää parannus, sillä taivasten valtakunta on lähellä."
Jeesus julisti samoin.
Rooma kuvaa maailmaa.
Roomalainen hallitsija, maailman edustaja, surmasi Johanneksen.
Rooman valtakunta surmasi myös Jeesuksen.
Jeesus antoi itse henkensä. Ei sitä häneltä viety, -
mutta näemme, miten maailma vihaa parannuksen saarnaajia, -
jotka valmistavat ihmisiä Jumalan valtakuntaan.
Valmistaudu, sillä aika on lähellä.
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen